मुसीबत दूर भगाने को येदियुरप्पा ने की राहु-केतु पूजा  
पूजा अर्चना के बाद उन्होंने बताया कि कर्नाटक में कोई राजनीतिक संकट नहीं है और उन्हें पूरा विश्वास है कि उनकी सरकार अपना कार्यकाल पूरा करेगी।
राजनीतिक संकटों से घिरे कर्नाटक के मुख्यमंत्री बीएस येदियुरप्पा ने अपनी मुसीबतों को खत्म करने के लिए प्राचीन श्री कालाहस्ती मंदिर में राहु-केतु की पूजा की।  मंदिर के सूत्रों ने बताया कि कथित भूमि घोटाले में राज्यपाल द्वारा अभियोग की मंजूरी दिए जाने के बाद मुख्यमंत्री ने दो घंटे की तीर्थयात्रा में मंदिर के देवता वायुलिंगेश्वरा की भी पूजा अर्चना की।  येदियुरप्पा दक्षिण भारत और खासतौर पर तमिलनाडु के महत्वपूर्ण मंदिरों में नियमित तौर पर जाते रहते हैं और खुलकर दान करते हैं जिसके कारण विपक्ष अक्सर उन्हें निशाना बनाता है।  पूजा अर्चना के बाद उन्होंने बताया कि कर्नाटक में कोई राजनीतिक संकट नहीं है और उन्हें पूरा विश्वास है कि उनकी सरकार अपना कार्यकाल पूरा करेगी।